Frankie Animal

Frankie Animal on 2012. aastast tegev  Eesti ansambel, kes viljeleb indie rocki.

Kohe esimesel tegutsemisaastal osalesid nad "Noortebändi" konkursil, kus nad võitsid kaheksa eriauhinda. 2014. aastal avaldati debüüt-EP "Obsession", mis pälvis kriitikute heakskiidu ning mida kuulati rohkesti ka digiplatvormidel.https://kroonika.delfi.ee/news/muusika/frankie-animali-uus-singel-obsession-tekitab-internetis-toelist-furoori?id=68451499https://www.ajakirimuusika.ee/single-post/2016/07/02/The-Backbeat-Frankie-Animal-Frankie-Animal

Olulisteks verstapostideks bändi arengus on olnud esinemised Baltikumi suurimal muusikafestivalil Positivus ja Euroopa ühel mainekamal showcase-festivalil Eurosonic Noorderslag. Frankie Animal soojendas Ewert and the Two Dragonsit nende 2015. aasta Saksamaa turneel.https://menu.err.ee/284273/frankie-animal-liitub-ewert-and-the-two-dragonsi-tuuriga Nad andsid välja oma esimese täispika albumi "The Backbeat" 2016. aasta aprillis.https://muusikaplaneet.ee/2016/04/26/thebackbeatalbum/

2018. aastal osales Frankie Animal "Eesti laulu" konkursil looga "(Can't Keep Calling) Misty".https://menu.err.ee/683953/eesti-laul-ii-poolfinaal-frankie-animal-can-t-keep-calling-misty

 Liikmed 
 Marie Vaigla (vokaal, klahvpillid)
 Jonas Kaarnamets (kitarr)
 Jan-Christopher Soovik (basskitarr)

 Ajalugu 
 2012–2014, algusaastad 
Bänd andis esimese avaliku kontserdi 2012. aasta sügisel. 25. oktoobril võeti osa "Noortebändi "konkursist, kus jõuti küll finaali, ent saavutati teine koht. Sellest hoolimata sai Frankie Animal üritusel kaheksa eriauhinda, muu hulgas Raadio 2 lemmiku ja publiku lemmiku auhinna.https://r2.err.ee/662047/frankie-animali-kulaskaiku-r2-s-saab-jalgida-otse 2013. aasta detsembris alustasid nad oma esimese EP "Obsession" lindistamist, see valmis koostöös Ewert and the Two Dragonsi kitarristi Erki Pärnojaga. "Seal on nii rokilikumat poolt kui ka pehmemat ja melanhoolsemat meeleolu sisse põimitud. Kõik on tasakaalus, esimene pool on pigem andmine ja teine pool on kurvemate meloodiatega rahulikumad lood," kirjeldas ansambli solist Marie.http://www.allstarz.ee/vaata_artiste/567.html 2014. aastal oli bändi esimene suur esinemine Positivuse festivalil Lätis.https://kroonika.delfi.ee/archive/video-karjaari-seni-suurim-samm-frankie-animal-loodab-enne-positivuse-suurt-esinemist-teistelt-artistidelt-haid-nippe-napsata?id=69387231 Lisaks esinesid nad Intsikurmu festivalil Põlvas.https://epl.delfi.ee/kultuur/intsikurmu-meelitas-pealinna-hipsterid-polvasse?id=69475083 Frankie Animali esimesed singlid olid "My Friend" ja "Loveless Man".

 2015, Eurosonic Noorderslag 
2015. aasta oli ansambli jaoks väga märgilise tähendusega. Bänd esines Hollandi muusikafestivalil Eurosonic Noorderslag, mis on tuntud kui festival, kust avastatakse uusi ja andekaid artiste. Lisaks soojendasid nad Ewert and the Two Dragonsit nende Saksamaa turnee viiel kontserdil. Frankie Animal on öelnud, et just Ewert and the Two Dragons inspireeris neid enda ansamblit looma.https://kroonika.delfi.ee/news/muusika/intervjuu-frankie-animal-avaldas-uue-singli-pretty-late-see-on-heatujulaul-mida-kuulaks-reedesel-peoohtul-linna-peal-ringi-kondides?id=78165018

 2016, "The Backbeat" 
Aprillis ilmus Frankie Animali esimene täispikk album "The Backbeat". Kaspar Viilup (ERR) kommenteeris: "Marie Vaigla vokaal lendab seinast seina, olles ühel hetkel habras kui Karen O sooloprojektid ning järgmisel hetkel karjudes-möllates The Killsi juhtfiguuri Alison Mossharti moodi. Kiitust väärivad ka kitarripartiid – Jonas Kaarnamets on üks uue aja andekamaid Eesti kitarriste, kes jääb kõrva. Isegi albumi lõpupoole tulevad ballaadid on säravad ning pigem südamlikult valusad kui teeseldud ja külmad. Emotsionaalsusest ei tule sel plaadil seega kindlasti puudu – asi, mis noores rokkmuusikas on suureks erandiks, sest macho-poos ja "ma-olen-nii-lahe" imago lihtsalt varjavad selle ära. Frankie Animal on sellest täielikult lahti saanud."https://kultuur.err.ee/312204/arvustus-frankie-animal-kui-pisut-hilinenud-hipster

 2017–2018, "Eesti laul" 
2017. aastal anti välja kolm singlit: "Nightlights", "Pretty Late" ja "(Can't Keep Calling) Misty".https://menu.err.ee/686986/eesti-laul-2018-finaal-frankie-animal-can-t-keep-calling-misty Viimasega osaleti konkursil "Eesti laul 2018", kus saavutati seitsmes koht ning hulgaliselt meediatähelepanu. Maikuus andsid nad koos Jüri Pootsmanniga välja singli "Funny".https://menu.err.ee/830195/frankie-animal-avaldas-koostoosingli-juri-pootsmanniga

 2019–tänapäev 
2019. aasta juunis ilmus ansamblil plaadifirma Made in Balticsi (Sony Music) kaudu singel "Playful".https://menu.err.ee/950154/frankie-animal-avaldas-mangleva-suveloo-playful See oli 2019. aasta juulis Raadio 2 enimmängitud lugu. 1. mail 2020 anti välja singel "Restless". "Mulle tundub, et me oleme "Playfuli" ja "Restlessiga" kätte saanud suuna, kuhu poole soovime kogu albumiga muusikaliselt liikuda. Veidi popilik, nostalgiahõnguline ja meie kolme nägu. Tunnen, et side meie kolme vahel on ka üha tugevam ja selle võrra on muusika ka terviklikum," rääkis bändi kitarrist Jonas Kaarnamets.

 Diskograafia 
 Albumid 

 "The Backbeat" (2016)

 EP 

 "Obsession" (2014)

 Singlid 

 "My Friend" (2014)
 "Loveless Man" (2014)
 "The Backbeat" (2016)
 "Nightlights" (2017)
 "Pretty Late" (2017)
 "(Can't Keep Calling) Misty" (2017)
 "Funny" (2018)
 "Playful" (2019)
 "Restless" (2020)

 Viited 

 Välislingid 
 Ansambli koduleht
 Ansambel Facebookis
 Ansambel SoundCloudis
 Ansambel YouTube'is
 Ansambel Twitteris
 Ansambel Instagramis
 Ansambel iTunesis
 Ansambel Spotifys
 Ansambel Deezeris
 Ansambli e-pood

Kategooria:Eesti ansamblid